Observații: (1) Republica Cehă: „Activitate remunerată” nu înseamnă activități desfășurate de: (a) artiști interpreți sau executanți, profesori, cadre universitare, oameni de știință, cercetători și ingineri care participă la reuniuni științifice, elevi sau studenți cu vârsta sub 26 de ani, sportivi și persoane care furnizează produse și servicii și/sau livrează, asamblează și instalează aceste produse pe baza unui contract comercial și, dacă este necesar, efectuează lucrări de garanție și reparații; aceste activități desfășurate în Republica Cehă nu pot depăși șapte zile calendaristice consecutive sau un total de 30 de zile într-un an calendaristic; (b) membrii unei echipe de salvare care oferă asistență pe baza unui acord interstatal privind asistența reciprocă în caz de urgență sau dezastru și asistența umanitară; (c) angajații din sectorul transportului internațional, atunci când sunt detașați în Republica Cehă de către angajatorul lor străin pentru a desfășura activități; (d) persoane acreditate de mass-media; (e) personalul militar și civil al forțelor armate ale statului de origine; (f) membrii clerului și ai societăților religioase înregistrate în Republica Cehă; (g) resortisanții străini, atunci când sunt detașați în Republica Cehă de către angajatorul lor străin pe baza unui contract încheiat cu o persoană fizică sau juridică cehă cu unicul scop de a spori competențele și calificările necesare pentru munca lor în afara Republicii Cehe sau (h) persoanele care călătoresc în Republica Cehă exclusiv în scopul unei reuniuni de afaceri. (2) Danemarca: Totuși, anumite activități speciale nu sunt considerate activități remunerate în conformitate cu legislația națională. Aceste persoane pot intra fără viză în condițiile stabilite în mod special. (3) Austria: În Austria se aplică următoarele prevederi speciale în cazul eliberării vizelor pentru activități remunerate: Lucrătorii sezonieri și cei care lucrează la recoltare trebuie să solicite viză. În funcție de durata activității, se va elibera o viză de tip C sau D. Pe autocolant va apărea mențiunea „Saisonier”. Pentru alte locuri de muncă, doar temporare, independente sau dependente, resortisanții țărilor terțe își pot începe activitatea numai după eliberarea vizei. În funcție de durata activității, se va elibera o viză de tip C sau D. Pe autocolant va apărea mențiunea „ERWERB”. În ceea ce privește admisia unui resortisant al unei țări terțe în scopul formării profesionale în conformitate cu Directiva (UE) 2016/801, se va elibera o viză de tip D. Pe autocolant va apărea mențiunea „Praktikanten”. (4) Finlanda: Angajații trebuie să dețină permis de ședere pentru a putea munci. (5) Islanda: În funcție de profesie, în conformitate cu articolul 23 din Legea privind străinii. (6) Spania: Resortisanții din Andorra sunt exceptați de la obligativitatea vizelor atunci când desfășoară o activitate economică în timpul șederii lor, cu excepția cazului în care exercită o profesie independentă. (7) Elveția: Obligația de a deține viză în ceea ce privește exercitarea unei activități remunerate: — în industria primară sau secundară a construcțiilor și a ingineriei civile, în serviciile de catering și hoteliere, în serviciile industriale și private de curățenie, în serviciile de supraveghere și securitate și în serviciile erotice; — de orice alt tip, dacă această ocupație depășește 8 zile într-un an calendaristic. (12) Acest lucru ar putea suferi modificări în ultimele luni ale anului 2020, odată cu clarificarea noii politici de imigrare a Regatului Unit. (13) În conformitate cu Regulamentul Guvernului nr. 215/2017, următoarele categorii sunt exceptate de la obligativitatea vizelor atunci când călătoresc în scopul desfășurării unei activități remunerate: (a) artiștii interpreți sau executanți; lucrătorii din domeniul pedagogic, academic (universitar), științific; cercetătorii sau lucrătorii în domeniul dezvoltării care participă la o reuniune științifică; elevii sau studenții cu vârsta sub 26 de ani; sportivii; persoanele care asigură sau furnizează produse sau servicii în Republica Cehă sau care execută lucrări de asamblare pe baza unui contract comercial; persoanele care efectuează lucrări de garanție și reparații, desfășurarea acestei activități în Republica Cehă nu poate depăși 7 zile calendaristice consecutive sau un total de 30 de zile într-un an calendaristic; (b) membrii unei echipe de salvare care oferă asistență pe baza unui acord interguvernamental privind asistența reciprocă pentru a face față consecințelor accidentelor și dezastrelor naturale, precum și în cazuri de ajutor umanitar; (c) angajații din transportul internațional, dacă sunt trimiși să lucreze în Republica Cehă de către angajatorul lor străin; (d) persoanele acreditate în domeniul mass-media; (e) personalul militar sau civil al forțelor armate; (f) c lericii unei biserici sau ai unei societăți religioase înregistrate în Republica Cehă; (g) stagiarii trimiși în Republica Cehă de o societate străină pe baza unui contract cu partenerul ceh; (h) persoanele care călătoresc exclusiv în scopul unor negocieri comerciale în Republica Cehă. (14) Totuși, anumite activități speciale nu sunt considerate activități remunerate în conformitate cu legislația națională. Aceste persoane pot intra fără viză în condițiile stabilite în mod special. Se consideră că următoarele categorii de angajați nu desfășoară o activitate remunerată și, prin urmare, acestea sunt exceptate de la obligativitatea vizelor în condițiile prezentate mai jos: navigatorii care dețin un carnet german de înregistrare ca navigator („Seefahrtbuch”) și un pașaport național eliberat de autoritățile enumerate în anexa II numai dacă sunt membri ai echipajului unei nave autorizate să arboreze pavilionul Germaniei sau să rămână pe teritoriul Germaniei; piloții de navigație maritimă sau de coastă aflați în exercițiul profesiei, în navigația pe Rin și Dunăre, inclusiv pe canalul Main-Dunăre, pentru intrarea în scopul transportului de persoane sau mărfuri; resortisanții țărilor terțe care lucrează pe o navă înmatriculată într-o țară străină pentru o întreprindere cu sediul într-o țară străină, care dețin un pașaport recunoscut sau, în locul acestuia, un pașaport care atestă statutul lor de navigatori pe Rin sau titularii unui pașaport special recunoscut în locul acestuia, de exemplu „Donauschifferausweis” sau un carnet de înregistrare ca navigator („Seefahrtbuch”) și care figurează pe lista echipajului. Șederea acestora trebuie să fie legată direct de obiectivele profesiei de navigator. Profesiile care desfășoară activități independente sunt, de asemenea, considerate activități remunerate. (15) Creatorii de proprietate intelectuală din Regatul Unit, în principal autorii, scriitorii, regizorii, pictorii, sculptorii, actorii, muzicienii, cântăreții, coregrafii și scenografii sunt exceptați de la obligativitatea vizelor pentru o ședere preconizată care nu depășește 90 de zile în decursul oricărei perioade de 180 de zile. Această dispoziție se aplică sub rezerva reciprocității și a relațiilor generale dintre UE și Regatul Unit. (16) Inclusiv lucrătorii din transportul internațional, de exemplu șoferii de camioane. Spania își rezervă dreptul de a lua o decizie în timp util, în funcție, printre altele, de măsurile naționale (în materie de migrație) ale Regatului Unit legate de cetățenii UE, de reciprocitate și de negocierile generale dintre UE și Regatul Unit. (17) Lucrătorii din sectorul transportului internațional se încadrează în definiția activității remunerate, iar resortisanții Regatului Unit care sunt, de exemplu, șoferi de camioane nu au nevoie de viză pentru a intra în Croația. (18) Sub rezerva reciprocității și a relațiilor generale dintre UE și Regatul Unit. (19) în ceea ce privește vizele, ne rezervăm dreptul de a ne revizui poziția cu privire la această chestiune în funcție de evoluția legislației relevante a Regatului Unit și de negocierile în curs privind viitoarea relație dintre UE și Regatul Unit. (20) Țările de Jos nu solicită viză de scurtă ședere pentru resortisanții Regatului Unit care desfășoară o activitate remunerată. (21) Acest lucru se aplică tuturor tipurilor de activități remunerate și ar include, în principiu, și categoria șoferilor de camion menționată mai sus. Lucrătorii sezonieri și cei care lucrează la recoltare trebuie să solicite viză. În funcție de durata activității, se va elibera o viză de tip C sau D. Pe autocolant va apărea mențiunea „Saisonier”. Pentru alte locuri de muncă, doar temporare, independente sau dependente, resortisanții țărilor terțe își pot începe activitatea numai după eliberarea vizei. În funcție de durata activității, se va elibera o viză de tip C sau D. Pe autocolant va apărea mențiunea „ERWERB”. În ceea ce privește admisia unui resortisant al unei țări terțe în scopul formării profesionale în conformitate cu Directiva (UE) 2016/801, se va elibera o viză de tip D. Pe autocolant va apărea mențiunea „Praktikanten”. va apărea mențiunea „ERWERB”. În ceea ce privește admisia unui resortisant al unei țări terțe în scopul formării profesionale în conformitate cu Directiva (UE) 2016/801, se va elibera o viză de tip D. Pe autocolant va apărea mențiunea „Praktikanten”. (22) În ceea ce privește cazul particular al lucrătorilor din transportul internațional, această categorie nu intră sub incidența dispozițiilor legislației noastre privind activitatea remunerată pentru șederile de scurtă durată (nu mai mult de 90 de zile în decursul oricărei perioade de 180 de zile) și, prin urmare, nu antrenează obligativitatea vizei impusă altor persoane care desfășoară o activitate remunerată în România. Pentru șederile de scurtă durată în scopuri profesionale nu va fi nevoie de viză. (23) Lucrătorii din transportul internațional se încadrează în definiția activității remunerate și, în conformitate cu legislația națională din SK, sunt exceptați de la obligativitatea vizei în legătură cu o activitate remunerată în timpul unei șederi de scurtă durată. (24) Resortisanții țărilor terțe sunt autorizați să desfășoare o activitate remunerată pentru o perioadă scurtă în anumite situații, în conformitate cu secțiunea 79 din Legea privind străinii (301/2004). Este necesar un permis de ședere, cu unele excepții. În cazul în care angajatorul sau contractantul nu are un sediu în Finlanda, un străin are dreptul la o activitate remunerată fără permis de ședere: 1. în calitate de demonstrator de produse sau de membru al unei echipe de filmare pentru o perioadă de maximum trei luni; 2. în calitate de membru al echipajului unui autovehicul aflat în proprietate sau în posesie străină, condus de persoana străină, al cărui transport transfrontalier constă în aducerea vehiculului la destinație sau în ridicarea vehiculului de la locul de plecare sau dacă traficul din Finlanda este conectat cu un serviciu regulat între locuri dintre care cel puțin unul se află în străinătate, iar persoana străină nu are domiciliul în Finlanda; (25) Este necesar un permis de ședere. Anumiți străini care nu au un angajator în Norvegia sunt exceptați de la obligația de a deține un permis de ședere pentru o perioadă de până la trei luni. Această exceptare se aplică mai multor categorii, printre care: personalul din trenuri, aeronave, autobuze și camioane străine aflate în trafic internațional (26) Există obligativitatea unei vize de tip C pentru o ședere preconizată care nu depășește 90 de zile în decursul oricărei perioade de 180 de zile pentru creatorii de proprietate intelectuală, în principal pentru autori, scriitori, regizori, pictori, sculptori, actori, muzicieni, cântăreți, coregrafi și scenografi.